Fredag var yderligere to personer i grundlovsforhør i retten i Hjørring. En 33-årig mand og en 30-årig kvinde er begge blevet varetægtsfængslet frem til 2. februar. Onsdag blev en 26-årig kvinde varetægtsfængslet i fire uger for seksuelt at have misbrugt sine børn. Landsretten har dog valgt at nedskrive den fængsling, så den gælder til den 2. februar. Af den grund valgte retten i Hjørring fredag også at sætte varetægtsfængslingen af den to andre personer til samme dato. Ifølge TV2/Nords oplysninger er den 33-årige mand den biologiske far til børnene. Tidligere på uge udtalte han til TV2/Nord, at han ikke troede på sigtelserne mod den 26-årige kvinde. - Jeg har først lige hørt det her på tre kvarter siden. Det virker langt ude. Jeg tror ikke på at det er sandt, sagde faren til TV2/Nord. Den 30-årige kvinde er angiveligt veninde til den 26-årige. Alle tre nægter sig skyldige.

Referat:
De yderligere to personer, der fredag var i grundlovsforhør i incestsagen fra Hirtshals, er begge varetægtsfængslet.